พึ่งกินยาคุม21เม็ดแผงเเรกค่ะ ระหว่างรอครบ 7 วันเพื่อเริ่มแผงใหม่ เเฟนเผลอหลังในเข้าไป จะมีโอกาสท้องไหมค่ะ เริ่มกินแผงใหม่ในวันศุกร์ ตอนนี้ประจำเดือนก็ยังไม่มาค่ะควรป้องกันยังไงดีค่ะถ้าทานฉุกเฉินจะส่งผลอะไรไหมค่ะ สมมุติว่าทานฉุกเฉินไปด้วยแล้วส่งผลให้ประจำเดือนมาช้า เเล้วในวันศุกร์จะเริ่มทานยาคุมแผงใหม่ได้เลยไหมค่ะ
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะอยู่ในช่วงใดของการทานยาคุมก็ตาม รวมถึงช่วงที่เว้นระยะการทานยาคุม 7 วันด้วยค่ะดังนั้น หากได้มีเพศสัมพันธ์ในช่วงที่เว้นระยะการทานยาคุม 7 วันอยู่ ก็ไม่จำเป็นต้องทานยาคุมฉุกเฉินร่วมไปด้วยค่ะ หากทานไป ก็อาจทำให้ไม่มีประจำเดือนมาได้ค่ะ ทั้งนี้ ในกรณีที่ได้ทานยาคุมฉุกเฉินไปแล้ว เมื่อเว้นระยะยาคุมครบ 7 วัน ก็ให้เริ่มทานแผงใหม่ต่อได้เลยค่ะ แม้ประจำเดือนจะไม่มา และประจำเดือนก็จะยังคงไม่มา จนกว่าจะทานยาคุมแผงใหม่จนครบ 21 เม็ดค่ะ